नन्दा देवी राजजात

**नन्दा देवी राज जात** भारत के उत्तरांचल राज्य में होने वाली एक नन्दा देवी की एक धार्मिक यात्रा है। यह उत्तराखंड के कुछ सर्वाधिक प्रसिद्ध सांस्कृतिक आयोजनों में से एक है। यह लगभग 12 वर्षों के बाद आयोजित होती है। अन्तिम जात 2014 में हुई थी। अगली राजजात 2026 में होगी।
अंगूठाकार|Nanda Devi Raj Jat route

**नंदा देवी राजजात** उत्तराखंड की एक प्रमुख धार्मिक और सांस्कृतिक पदयात्रा है, जिसे “हिमालय का महाकुंभ” भी कहा जाता है। यह यात्रा देवी नंदा देवी को मायके से ससुराल (कैलाश पर्वत) विदा करने की लोकपरंपरा का प्रतीक है। यह यात्रा चमोली जनपद में स्थित **कुरुड़ के नंदा देवी सिद्धपीठ** से प्रारंभ होकर उच्च हिमालयी क्षेत्रों से होते हुए होमकुंड तक जाती है।1

## परिचय
नंदा देवी उत्तराखंड के गढ़वाल और कुमाऊँ क्षेत्रों की इष्टदेवी मानी जाती हैं। उन्हें राजराजेश्वरी, नंदिनी, सुनन्दा और शुभानन्दा आदि नामों से भी पूजा जाता है। लोकमान्यता के अनुसार नंदा देवी हिमालय की पुत्री और पार्वती का ही रूप हैं। इस कारण यह यात्रा एक बेटी की विदाई के रूप में आयोजित की जाती है।2

## ऐतिहासिक एवं पारंपरिक महत्व
नंदा देवी राजजात का इतिहास प्राचीन काल से जुड़ा हुआ है। गढ़वाल और कुमाऊँ के विभिन्न राजवंशों की यह इष्टदेवी रही है।

स्थानीय परंपराओं, लोकगाथाओं तथा नंदा जागर परंपरा के अनुसार **कुरुड़ स्थित नंदा देवी सिद्धपीठ** को इस यात्रा की डोली परंपरा का प्रमुख केंद्र माना जाता है, जहाँ से देवी की मूर्ति को विधिवत डोली में स्थापित कर यात्रा प्रारंभ की जाती है।3

रूपकुंड क्षेत्र में पाए गए मानव कंकाल तथा अन्य पुरातात्त्विक साक्ष्य इस यात्रा की प्राचीनता को दर्शाते हैं।4

## यात्रा के प्रकार

* **वार्षिक जात (छोटी जात)** – प्रतिवर्ष आयोजित
* **राजजात (बड़ी जात)** – लगभग 12 वर्षों या विशेष परिस्थितियों में आयोजित 5

## यात्रा संरचना
नंदा देवी राजजात की विशेषता यह है कि यह यात्रा प्रारंभिक चरण में विभिन्न धाराओं में संचालित होती है, जो आगे चलकर एक स्थान पर मिलती हैं।6

**कांसुवा धारा (राजपरंपरा):**

* कंसुवा
* नौटी
* सेम
* कोटी
* भगौती
* कुलसारी
* नन्दकेसरी 
* फल्दियागांव
* मुन्दोली
* लोहाजंग
* **वाण (मिलन स्थल)**

इस धारा में परंपरागत रूप से राजपरिवार के प्रतिनिधि छंतोली लेकर सम्मिलित होते हैं।

**कुरुड़ धारा (देवी डोली परंपरा):** इस धारा में नंदा देवी की मूर्ति को डोली में स्थापित कर ले जाया जाता है, जो यात्रा का मुख्य धार्मिक केंद्र मानी जाती है।

* **दशोली परगना धारा:[https://www.jagran.com/uttarakhand/chamoli-nanda-rajjat-2026-badhan-dasholi-doli-schedule-released-40118521.html 7]**

  * कुरुड़
  * कुमजुग
  * लुणतरा
  * कांडई
  * सेमा
  * मटई ग्वाड़
  * पगना
  * ल्वाणी
  * रामणी
  * आला
  * कनोल
  * **वाण (मिलन स्थल)**

* **बधाण परगना धारा:**

  * कुरुड़
  * चरबंग
  * मथकोट
  * उस्तोली
  * भेंटी
  * डूंगरी
  * सूना
  * चेपड़ो
  * नंदकेशरी
  * फल्दियागांव
  * मुन्दोली
  * **वाण (मिलन स्थल)**

कांसुवा से आई राजछंतोली नन्दकेसरी में कुरुड़ की नंदा देवी  डोली को अपनी मनौती व भेंट चढ़ाते हैं। यहां पर कुमाऊं की छंतोली यात्रा का मिलन होता है।‌ 2000 में कुमाऊं की यात्रा 100 साल बाद आई। 

👉 **वाण** वह प्रमुख स्थान है जहाँ सभी धाराएँ एक साथ मिलती हैं। इसके बाद यात्रा एक संयुक्त धारा के रूप में आगे बढ़ती है।

रामणी में बहुत देवी देवताओं का निशान, कटार, छंतोलियों का मिलन दशोली परगना धारा की कुरुड़ नन्दा देवी डोली के साथ होता है। 

**संयुक्त मार्ग:**

* वाण
* गैरौली पातल
* वेदनी बुग्याल
* पातर नचौणिया
* रूपकुंड
* शिला समुद्र
* होमकुंड

## चौसिंग्या खाडू
राजजात की एक प्रमुख विशेषता **चौसिंग्या खाडू** (चार सींगों वाला मेढ़ा) है। इसे देवी का दूत माना जाता है। 12 वर्षीय जात के समय यह भेड़ कुरुड़ के आसपास के गांव में जन्म लेता है । इसकी  पीठ पर भेंट सामग्री रखी जाती है और होमकुंड में पूजा के बाद इसे हिमालय की ओर छोड़ दिया जाता है। 2026 में सुंग गांव में इसका जन्म हो चुका है। 8

## धार्मिक एवं सांस्कृतिक महत्व
यह यात्रा उत्तराखंड की लोकसंस्कृति, आस्था और सामाजिक एकता का प्रतीक है। इसमें सैकड़ों गाँवों के लोग भाग लेते हैं और विभिन्न क्षेत्रों की निसाण एवं छंतोलियां इसमें सम्मिलित होती हैं।

## नंदा देवी राजजात 2026
वर्ष 2026 में आयोजित यात्रा का प्रारंभ 5 सितंबर को कुरुड़ से निर्धारित है। यह यात्रा विभिन्न पारंपरिक मार्गों से होकर वाण में मिलती है और उसके बाद संयुक्त रूप से होमकुंड तक पहुँचती है।

## सन्दर्भ

श्रेणी:उत्तराखंड की संस्कृति
श्रेणी:हिन्दू तीर्थयात्रा
श्रेणी:चमोली जिला

## सन्दर्भ

## बाहरी कड़ियाँ
* गढ़वाल पर्यटन की वेबसाइट पर राजजात बारे जानकारी
* घुघूती.कॉम पर जात बारे जानकारी
* नन्दा देवी जात बारे यात्रा जानकारी
* पहाड़ डॉट कॉम''' में श्री नन्दा राजजात की कहानी। 

श्रेणी:उत्तराखण्ड के तीर्थ